Diari Oficial de la Generalitat Valenciana


Sumari del DOGV 6245, del 14-04-2010 (2010/3859)

Bases de la convocatòria del concurs oposició per torn lliure per a cobrir en propietat una plaça de l'escala d'administració general, subescala auxiliar administratiu, subgrup C2.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6245

Data del DOGV
:   14-04-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/3859


Data del document
:   30-03-2010

Organisme emissor
:   Ajuntament de l'Alqueria de la Comtessa

Tipus de document
:   Anunci

Anàlisi jurídica

 Descriptors 

:   * Alqueria de la Comtessa, l'
    * concurs administratiu

Bases de la convocatòria del concurs oposició per torn lliure per a cobrir en propietat una plaça de l'escala d'administració general, subescala auxiliar administratiu, subgrup C2. [2010/3859]  
Mitjançant una resolució de data 29 de març de 2010, l'Alcaldia ha acordat aprovar la bases i procedir a la convocatòria publica del procés selectiu per a la provisió, en propietat, d'una plaça d'auxiliar administratiu d'administració general, inclosa en l'oferta d'ocupació pública de 2009, a través del sistema de concurs oposició per torn lliure.  
Bases de la convocatòria del concurs oposició per torn lliure per a cobrir en propietat una plaça de l'escala d'administració general, subescala auxiliar administratiu.  
Primera. Objecte de la convocatòria  
És objecte de la present convocatòria la provisió en propietat per mitjà del sistema de concurs oposició per accés lliure, d'una plaça vacant en la plantilla de funcionaris d'aquest ajuntament, de l'escala d'administració general, subescala auxiliar administratiu, subgrup C2 (Llei 7/2007, de 12 d'abril, de l'Estatut Bàsic de l'Empleat Públic).  
La plaça està dotada amb les corresponents retribucions de l'esmentat grup, nivell 16 de complement de destí i complement específic que es recull en la corresponent plantilla de personal.  
Segona. Legislació aplicable  
En tot el no previst en les presents bases i en les bases específiques, regirà el que establisquen els preceptes següents:  
- Llei 7/2007, de 12 d'abril, de l'Estatut Bàsic de l'Empleat Públic.  
- Llei 7/1985, de 2 d'abril, reguladora de les Bases de Règim Local.  
- Preceptes bàsics del títol VII, del Reial Decret Legislatiu 781/1986, de 18 d'abril, pel qual s'aprova el Text Refós de les disposicions legals vigents en matèria de règim local.  
- Preceptes bàsics de la Llei 30/1984, de 2 d'agost, de Mesures per a la Reforma de la Funció Pública.   
- Preceptes bàsics del Reial Decret 896/1991, de 7 de juny pel qual s'establixen les regles bàsiques i programes mínims a què ha d'ajustar-se el procediment de selecció dels funcionaris de l'administració local sense habilitació de caràcter nacional.  
- Decret Legislatiu de 24 d'octubre de 1995, del Consell de la Generalitat Valenciana pel qual s'aprova el Text Refós de la Llei de Funció Pública Valenciana, article 1.b.  
- Decret 33/1999, de 9 de març, del Govern Valencià pel qual s'aprova el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de Funció Pública Valenciana.  
- Decret 34/1999, de 9 de març, del Govern Valencià, pel qual es regulen les condicions de treball del personal al servici del l'administració del Govern Valencià.  
- Preceptes no bàsics del títol VII, del Reial Decret Legislatiu 781/1986 i del Reial Decret Legislatiu 896/1991 i de la Llei 30/1984.  
- Decret 364/1995, de 10 de març, pel qual s'aprova el Reglament General d'Ingrés del Personal al Servici de l'Administració General de l'Estat i Provisió de Llocs de Treball i Promoció Professional dels Funcionaris Civils de l'Administració Civil de l'Estat.  
Tercera. Requisits dels aspirants  
Per a poder participar en el procés selectiu serà necessari reunir els requisits de l'article 56 de la Llei 7/2007:  
a) Tindre la nacionalitat espanyola sense perjuí del que disposa l'article 57 de la Llei 7/2007, de 12 d'abril, de l'Estatut Bàsic de l'Empleat Públic.  
b) Posseir la capacitat funcional per a l'exercici de les tasques.  
c) Tindre complits setze anys i no excedir, si és el cas, de l'edat màxima de jubilació forçosa. Només per llei podrà establir-se una altra edat màxima, diferent de l'edat de jubilació forçosa, per a l'accés a l'ocupació pública.  
d) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas del personal laboral, en el qual haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'empleat públic.  
e) Estar en possessió del títol de batxillerat, formació professional de grau mitjà o equivalent.  
Els requisits hauran de posseir-se el dia de la finalització del termini de presentació de sol·licituds i mantindre's fins al nomenament.  
Quarta. Instàncies i admissió d'aspirants  
4.1. En les instàncies sol·licitant prendre part en la present convocatòria, que hauran d'estar degudament emplenades, manifestaran els aspirants que reunixen totes i cada una de les condicions i requisit exigits en la base segona, i seran dirigides a l'alcalde president de la corporació, i s'hauran de presentar en el Registre General d'aquesta (carrer Nou, 4), o en els llocs que determina l'article 38.4 de la Llei 30/1992, de Règim Jurídic de les Administracions Publiques i Procediment Administratiu Comú.  
Es presentaran en el termini de 20 dies naturals comptats a partir de l'endemà de la publicació de la convocatòria en el Boletín Oficial del Estado, i s'hauran d'ajustar-se al model normalitzat que a aquest efecte, es facilitarà de forma gratuïta en els Servicis d'Informació de l'Ajuntament.  
4.2. La instància haurà d'acompanyar-se dels documents següents:  
- Fotocòpia del DNI.  
- Còpia degudament compulsada de la titulació exigida.  
- Els documents acreditatius dels mèrits que s'al·leguen i que hagen de servir de base per a l'aplicació de barem de la fase de concurs degudament compulsats.  
- Document acreditatiu de l'ingrés dels drets d'examen per un import de 40 € que haurà d'ingressar-se en el compte municipal número 5284-1343-78-6152490903. (Bancaixa).  
4.3. Acabat el termini de presentació d'instàncies, l'Alcaldia dictarà Resolució en el termini d'un mes aprovant la llista provisional d'aspirants admesos i exclosos, que es publicarà en el Butlletí Oficial de la Província de València i en els taulers d'anuncis d'aquest Ajuntament, amb indicació de les causes d'exclusió, així com el termini d'esmena de sol·licituds i presentació de reclamacions, en els termes de l'article 71 de la Llei 30/1992, de Règim Jurídic de les Administracions Publiques i Procediment Administratiu Comú.  
Si en el termini de 10 dies es formularen reclamacions seran resoltes en el mateix acte administratiu que aprove la llista definitiva que es farà pública en la forma indicada.  
En aquesta publicació s'inserirà el nomenament dels membres que hagen de formar part del tribunal qualificador, el lloc, data i hora de la pràctica del primer exercici de l'oposició.  
4.4. Contra la resolució aprovatòria de la llista definitiva podran els interessats interposar recurs contenciós administratiu en els termes de la vigent Llei reguladora de la Jurisdicció Contenciosa Administrativa, Llei 29/1998, previ, si és el cas, el recurs potestatiu de reposició previst en l'article 116 de la Llei 30/1992.  
4.5. Els errors de fet podran esmenar-se en qualsevol moment, d'ofici o a petició del particular.  
Cinquena. Tribunal qualificador  
Els òrgans de selecció seran col·legiats i la seua composició haurà d'ajustar-se als principis d'imparcialitat i professionalitat dels seus membres, i es tendirà, així mateix, a la paritat entre dona i home.  
El personal d'elecció o de designació política, els funcionaris interins i el personal eventual no podran formar part dels òrgans de selecció.  
La pertinença als òrgans de selecció serà sempre a títol individual, i no podrà ostentar aquesta en representació o per compte de ningú.  
5.1. La composició del tribunal qualificador serà la següent:  
- President: el vocal de major edat.  
- Secretari: secretari general de la corporació que actuarà amb veu i amb vot.  
- Vocals:   
Un representant de la Generalitat Valenciana, designat per l'Alcaldia a proposta de l'esmentada administració autonòmica.  
Dos funcionaris de carrera, designats per l'Alcaldia de la mateixa categoria o superior.  
5.2. El tribunal qualificador estarà configurat de conformitat amb el que disposa respecte d'això per la LEBEP.  
5.3. El nombre de membres del tribunal haurà de ser imparell i mai inferior a cinc. La designació del tribunal comportarà la designació d'un tribunal suplent amb la mateixa composició que el titular.  
5.4. Tots els membres del tribunal per a la selecció de personal funcionari hauran de ser funcionaris que posseïsquen una titulació igual o superior a la del lloc de treball a ocupar i pertànyer al mateix o superior grup de titulació.  
5.5. El tribunal qualificador no podrà constituir-se ni actuar sense l'assistència, com a mínim, de més de la meitat dels seus membres, titulars i suplents, indistintament.  
5.6. En cas d'absència del president o de la persona que ho substituïsca, actuarà com a president el vocal de més edat present.  
5.7. Els membres del tribunal podran abstindre's o ser recusats pels aspirants, de conformitat amb el que preveuen els articles 28 i 29 de la Llei 30/1992.  
5.8. Amb caràcter general, el tribunal que actua en aquesta prova selectiva tindrà la categoria segona, tant de respecte de les assistències dels membres del tribunal com dels seus assessors i col·laboradors, segons el que disposa el Reial Decret 462/2002, de 24 de maig (article 30).  
La designació dels membres del tribunal serà predominantment tècnica i es farà pública en el Butlletí Oficial de la Província de València i tauler d'anuncis de la corporació.  
5.9. El tribunal estarà facultat per a resoldre qualsevol dubte o incidència que poguera sorgir durant la celebració de les proves selectives i adoptar els acords necessaris per al bon ordre d'aquestes i en tot allò no previst en aquestes bases.  
Sisena. Sistema selectiu i desenvolupament de les proves  
Els aspirants seran convocats en crida única, excepte casos de força major degudament justificats i apreciats lliurement pel tribunal. La no-presentació d'un aspirant, en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
Una vegada començades les proves no serà obligatòria la publicació dels successius anuncis de celebració de la resta d'exercicis en el Butlletí Oficial de la Província de València. Aquestos anuncis els farà públics el tribunal en el lloc on hagen de celebrar-se les proves i en el tauler d'anuncis de l'Ajuntament, amb 12 hores d'antelació del començament d'aquestes, si es tracta del mateix exercici, o de 72, si es tracta d'un nou exercici.  
Les proves constaran d'una fase d'oposició i una altra fase de concurs.  
6.1. La fase d'oposició constarà de tres exercicis, de caràcter obligatori i eliminatori.  
Primer exercici  
Consistirà a contestar un qüestionari tipus test, de 4 respostes alternatives i una sola correcta, de 40 preguntes, sobre els temes que figuren en l'annex d'aquestes bases, i es valorarà el nivell de coneixements teòrics.  
- Sistema de valoració: cada resposta correcta es valorarà amb 0,25 punts. Cada resposta errònia restarà 0,15 punts.  
- Temps de realització: màxim 1 hora i 30 minuts.  
- Puntuació: es puntuarà entre 1 i 10 punts, i s'hauran d'aconseguir un mínim de 5 punts per a superar l'exercici.  
Segon exercici  
Consistirà en la resolució de dos supòsits pràctic a triar entre tres supòsits proposats pel tribunal, que versaran sobre les matèries relacionades en l'annex i que es referiran a les funcions pròpies de la plaça que es convoca, valorant-se el nivell de coneixements teoricopràctics i el domini pràctic de les funcions administratives.  
- Temps de realització: màxim 2 hores.  
- Puntuació: es puntuarà entre 1 i 10 punts, i hauran d'aconseguir un mínim de 5 punts en cada un dels supòsits per a superar l'exercici.  
Tercer exercici  
Consistirà en la resolució d'un supòsit pràctic que versarà sobre la matèria comptabilitat pública local inclosa en l'annex d'aquestes bases, i es valorarà el nivell de coneixements teoricopràctics i el domini pràctic de les funcions administratives.  
La qualificació resultant d'aquests tres exercicis estarà determinada per la mitjana aritmètica de les puntuacions obtingudes en ells.  
6.2. La fase de concurs  
Els aspirants que hagueren superat la fase d'oposició disposaran de 20 dies a partir de la publicació de la relació d'aspirants que han superat eixa fase, per a presentar els documents que hagen de ser valorats en la fase de concurs, referits sempre a la data en què va finalitzar el termini de presentació d'instàncies.  
Els mèrits dels aspirants, degudament acreditats, seran valorats pel tribunal d'acord amb el barem següent:  
1r Servicis prestats:  
Fins a un màxim de 4 punts per servicis prestats com auxiliar administratiu en l'Ajuntament de l'Alqueria de la Comtessa, amb vincle de caràcter temporal o interí, dins de l'escala d'administració general, a raó de 0,1 punts per mes complet.  
Els servicis prestats com a tècnic auxiliar administratiu en qualsevol altra administració es valoraran a raó de 0,1 punts per mes complet, amb un màxim de 2 punts.  
2n Coneixement de valencià:  
Acreditat per mitjà del corresponent certificat expedit o homologat per la Junta Qualificadora de Coneixements de Valencià, serà valorat:  
a) Certificat de coneixements orals: 0,75 punts.  
b) Certificat de grau elemental: 1 punt.  
c) Certificat de grau mitjà: 2 punts.  
d) Certificat de grau superior: 3 punts.  
3r Cursos de formació i perfeccionament  
Els cursos de formació i perfeccionament, dels quals els interessats posseïsquen certificat o credencial d'assistència, convocats o homologats per centre oficial de formació d'empleats públics, i sindicats legalment constituïts, es valoraran fins a un màxim de 3 punts segons l'escala següent:  
- Cursos de 30 a 49 hores: 0,25 punts.  
- Cursos de 50 a 199: 0,75 punts.  
- Cursos de 200 hores o més: 1,50 punts.  
Setena. Puntuació final i relació d'aspirants  
En aquesta fase final, el tribunal proposarà al president el nomenament en propietat de l'aspirant aprovat, en la plaça d'auxiliar administratiu de l'administració general, atenent a la major puntuació total obtinguda en la fase de concurs més la fase d'oposició sense que el número d'aprovats puga superar el de places convocades.  
La proposta de nomenament es publicarà en el Diari Oficial de la Comunitat Valenciana.  
Huitena. Incidències  
El tribunal queda facultat per a resoldre els dubtes que es presenten i prendre els acords necessaris per al bon ordre del concurs en tot allò no previst en aquestes bases.  
Novena. Vinculació de les bases  
Aquestes bases vinculen a l'administració, al tribunal i als qui participen en el concurs, i tant la present convocatòria com tots els actes administratius que deriven d'aquesta i de les actuacions del tribunal podran ser impugnades pels interessats en els casos, terminis i forma establida en la Llei de Règim Jurídic de les Administracions Públiques i del Procediment Administratiu Comú.  
Contra aquestes bases, convocatòria, i quants actes administratius definitius es deriven d'aquestes, podran els interessats interposar:  
A) Recurs de reposició, amb caràcter potestatiu, davant de l'òrgan municipal que dicta l'acte.  
El termini per a interposar el referit recurs serà d'un mes a comptar de l'endemà de la publicació de les presents bases en el Butlletí Oficial de la Província de València i Diari Oficial de la Comunitat Valenciana. Interposat el recurs, no podrà interposar-se recurs contenciós administratiu fins que aquell haja sigut resolt expressament o s'haja produït la desestimació presumpta per silenci, pel transcurs d'un mes, comptat des de la data de la seua interposició, sense haver-se notificat la seua resolució. En aquest cas quedarà expedita la via contenciós administrativa.  
B) Recurs contenciós administratiu, davant de la Sala Contenciosa Administratiu del Tribunal de Justícia de la Comunitat Valenciana. El termini per a interposar el recurs és:  
a) De dos mesos, a comptar de la publicació de les presents bases en el Butlletí Oficial de la Província de València i en el Diari Oficial de la Comunitat Valenciana, si no s'ha interposat recurs de reposició potestatiu.  
b) De dos mesos, a comptar des de l'endemà de la notificació de la resolució expressa del recurs de reposició, o,  
c) De dos mesos, a comptar del transcurs d'un mes des de la interposició del recurs de reposició sense haver-se notificat resolució expressa del mateix.  
Deu. Publicació  
Aquestes bases de la convocatòria per a la provisió de places vacants es publicarà en el Butlletí Oficial de la Província de València i en el Diari Oficial de la Província de la Comunitat Valenciana, i el seu extracte, en el Boletín Oficial del Estado.  
ANNEX I  
Tema 1. La Constitució espanyola de 1978. Estructura i contingut. Principis generals. La reforma de la Constitució.  
Tema 2. Drets i deures fonamentals i llibertats públiques dels espanyols.  
Tema 3. La Corona. Les Corts Generals: Composició, atribucions i funcionament.   
Tema 4. El govern i l'administració de l'Estat. L'administració pública.  
Tema 5. El poder judicial: principis de l'organització judicial. Òrgans jurisdiccionals.   
Tema 6. Organització territorial de l'Estat. Les comunitats autònomes. La Comunitat Autònoma Valenciana. L'Estatut d'Autonomia de la Comunitat Valenciana.  
Tema 7. L'administració local. El municipi, l'alcalde, els tinents d'alcalde, els regidors. L'Ajuntament. El Ple. La Comissió de Govern. Les comissions informatives.  
Tema 8. El règim local espanyol. Principis constitucionals.  
Tema 9. El municipi: terme municipal. Població i empadronament. Drets i deures dels veïns.   
Tema 10. Organització municipal. Competències municipals: concepte i classes.  
Tema 11. Funcionament dels òrgans col·legiats locals: règim de sessions i acords. Actes i certificacions d'acords. Les resolucions del president de la corporació.  
Tema 12. L'acte administratiu. Concepte. Classes. Notificació i publicació. Obligació de resoldre.  
Tema 13. Fases del procediment administratiu general.  
Tema 14. La revisió dels actes en via administrativa: revisió d'ofici i recursos administratius.  
Tema 15. El personal al servici de l'administració local: classes i situacions administratives. Retribucions. Adquisició i pèrdua de la condició de funcionari.  
Tema 16. L'oferta d'ocupació pública i els relacions del llocs de treball. Drets i deures dels funcionaris. Règim disciplinari.  
Tema 17. Noció general sobre contractes administratius.  
Tema 18. Els béns de les entitats locals. Classes. Prerrogatives de les entitats locals respecte dels seus béns.  
Tema 19. Intervenció dels ens locals en l'activitat dels particulars. Les llicències.  
Tema 20. El registre de documents. Registre d'entrada i eixida. Presentació d'instàncies i documents en oficines públiques. L'arxiu. Concepte, classes i funcionament.   
Tema 21. Gestió del padró municipal. Llei de Protecció de Dades de Caràcter Personal. Llei Orgànica 15/1999.  
Tema 22. Ordenances, reglaments i bans. Procediment d'elaboració i aprovació. Infraccions.  
Tema 23. Les hisendes locals. Classificació dels ingressos. Les ordenances fiscals.  
Tema 24. El pressupost general de les entitats locals: Concepte i contingut. L'estructura pressupostària. Els crèdits del pressupost de gastos: delimitació, situació i nivells de vinculació jurídica.  
Tema 25. Les bases d'execució del pressupost. Tramitació del pressupost general. La pròrroga pressupostària.  
Tema 26. L'execució del pressupost de gastos i d'ingressos: les seues fases. Els pagaments a justificar. Les bestretes de caixa fixa. Els gastos de caràcter plurianual. La tramitació anticipada de gastos.  
Tema 27. Modificacions pressupostàries. Concepte i classes. Liquidació del pressupost.  
Tema 28. Recursos de les hisendes locals. El gasto públic local: execució dels gastos. Fases.  
Tema 29. Comptabilitat del pressupost de gastos i comptabilitat del pressupost d'ingressos.  
Tema 30. Comptabilitat de les operacions no pressupostàries de tresoreria.  
Tema 31. Operacions a realitzar a final d'exercici.  
Tema 32. Compte general.  
Tema 33. Història, geografia i patrimoni de l'Alqueria de la Comtessa  
Tema 34. Aspectes estructurals del municipi de l'Alqueria de la Comtessa: característiques sociodemogràfiques. Infraestructures municipals.  
Tema 35. Geografia urbana i rústica de l'Alqueria de la Comtessa. Calendari festiu. Evolució i canvi en les festes populars.  
L'Alqueria de la Comtessa, 30 de març de 2010.- L'alcalde: Salvador Femenia Peiró.